ກຳລັງຮັກສາສັນຕິພາບ ສປຊ ເຮັດໜ້າທີ່ຢູ່ບ້ານ Majdal Shams ໃນພູພຽງ Golan, ຊາຍແດນ
ອິດສະຣາແອນ - ຊີຣີ. (ພາບ: AFP/TTXVN)
ແຕ່ວັນທີ 20-21/10, ຢູ່ສຳນັກງານ ສະຫະປະຊາຊາດ (ສປຊ) ທີ່ນະຄອນ ນິວຢອກ, ອາເມລິກາ ໄດ້ດຳເນີນວາລະປຶກສາຫາລືກ່ຽວກັບ “ສຳຫຼວດກວດຄືນການເຄື່ອນໄຫວສັນຕິພາບທັງໝົດຢ່າງຮອບດ້ານ“ ໃນຂອບເຂດກອງປະຊຸມຄັ້ງທີ 71 ຄະນະກຳມະການການເມືອງພິເສດ ແລະ ປອດຫົວເມືອງຂຶ້ນ, ສະມັດຊາໃຫຍ່ ສປຊ ຊຸດທີ 71. ກ່າວຄວາມເຫັນທີ່ກອງປະຊຸມ, ທ່ານນາງເອກອັກຄະລັດຖະທູດ ຫງວຽນເຟືອງງາ, ຫົວໜ້າຄະນະ ຫວຽດນາມ ປະຈຳ ສປຊ, ຢືນຢັນວ່າ, ການເຄື່ອນໄຫວຮັກສາສັນຕິພາບ ສປຊ ມີບົດບາດສຳຄັນໃນການຮັກສາສັນຕິພາບ ແລະ ຄວາມໝັ້ນຄົງສາກົນ, ຊ່ວຍສ້າງສະພາບແວດລ້ອມສັນຕິພາບ, ສະຖຽນລະພາບໃຫ້ແກ່ການພັດທະນາ. ຕໍ່ໜ້າບັນດາການຜັນແປຢ່າງສັບສົນໃນປະຈຸບັນ. ສປຊ ຈຳເປັນຕ້ອງຍົກສູງບັນດາຫຼັກການພື້ນຖານຄື: ເຄົາລົບເອກະລາດ, ອະທິປະໄຕ ແລະ ຜືນແຜ່ນດິນອັນຄົບຖ້ວນ, ບໍ່ແຊກແຊງເຂົ້າວຽກງານພາຍໃນ, ຕ້ອງໄດ້ຮັບຄວາມເຫັນດີຈາກຝ່າຍທີ່ກ່ຽວຂ້ອງ, ຮັບປະກັນພາວະວິໄສ ແລະ ບໍ່ນຳໃຊ້ກຳລັງອາວຸດ, ເວັ້ນເສຍແຕ່ຈຸດປະສົງປ້ອງກັນຕົວເອງ ແລະ ປົກປັກຮັກສາພາລະໜ້າທີ່ຂອງຄະນະຜູ້ແທນສັນທະວະໄມຕີ.
ທ່ານນາງເອກອັກຄະລັດຖະທູດ ຫງວຽນເຟືອງງາ ຢັ້ງຢືນຄຳໝັ້ນສັນຍາຂອງຫວຽດນາມ ແມ່ນປະກອບສ່ວນຢ່າງຕັ້ງໜ້າ, ເປັນເຈົ້າການ ແລະ ມີຄວາມຮັບຜິດຊອບ, ປະກອບສ່ວນຮັກສາສັນຕິພາບ ແລະ ຄວາມໝັ້ນຄົງສາກົນ. ຫວຽດນາມ ເລີ່ມຈັດສົ່ງນາຍທະຫານຕິດຕໍ່ ເຂົ້າຮ່ວມການເຄື່ອນໄຫວຮັກສາສັນຕິພາບແຕ່ປີ 2014 ແລະ ພວມຕັ້ງໜ້າກະກຽມຈັດສົ່ງບັນດາກົມກອງການແພດ, ທະຫານຊ່າງແສງໃນໄລຍະຈະມາເຖິງ.
(ແຫຼ່ງຄັດຈາກ VOV)